Document ID: /roh_data/filtered/fineweb-2-filterrobots_roh.jsonl.gz/54090

La sora Eugenia Jörger, ch'è stada davent dal 2003 enfin il 2015 priura generala da la claustra da Glion, è morta en la vegliadetgna da 65 onns quai han communitgà las soras dominicanas da Glion sin la pagina d'internet da la claustra.
Eugenia Jörger da Val ha fatg il seminari da scolasts e scolastas a Cuira. Cun 23 onns è ella daventada commembra da la congregaziun da l'urden dal Sontg Dominikus. Ella ha studegià teologia a la Scola auta da teologia a Cuira e terminà il studi cun il licenziat.